सुनील कुमार कोहली
सुनील कुमार कोहली (एस.के. कोहली) (जन्म 17 अगस्त 1958) भारतीय रक्षा लेखा सेवा के १९८१ कैडर एक वरिष्ठ अधिकारी हैं जो वर्तमान में रक्षा सेवाओं के वित्तीय सलाहकार (एफएडीएस) / वित्तीय सलाहकार (रक्षा सेवा) हैं। श्री कोहली भारत गणराज्य के रक्षा मंत्रालय के ४६वें रक्षा  लेखा महानियंत्रक थे। इससे पहले उन्होंने जल संसाधन मंत्रालय में संयुक्त सचिव के रूप में भी कार्य किया है। उन्होंने रक्षा रणनीतिक अध्ययन पर राष्ट्रीय रक्षा कॉलेज, नई दिल्ली से डिग्री ली है।
अशोक चौधरी
डॉ. अशोक चौधरी एक भारतीय राजनीतिज्ञ तथा वर्तमान बिहार सरकार में भवन निर्माण विभाग के कैबिनेट मंत्री हैं। वे बिहार सरकार में शिक्षा, कारा, विज्ञान एवं प्रावैधिकी, सामाजिक न्याय, अल्पसंख्यक कल्याण के साथ ही आईटी विभाग के मंत्री भी रह चुके हैं। डॉ. चौधरी बिहार विधान परिषद् के सदस्य हैं। वे जनता दल (यूनाइटेड) के राजनेता और वर्तमान में पार्टी के बिहार इकाई के कार्यकारी प्रदेश अध्यक्ष भी हैं।